open-index/open-wikipedia-markdown huggingface dataset:
لوتار

يسار|تصغير|250px|<P ALIGN=center>لوتار</p>
[يسار|تصغير|250px|<P ALIGN=center>[محمد رويشة و لوتار ديالو]]
**لوتار** (بالشلحة: ⵍⵓⵜⴰⵕ) ولاّ **لوترا** هو آلة موسيقية أمازيغية وترية أصلها من لمغريب، و كتيرشي كاتخدّم ف جوج مناطق، اللي هوما لأطلس لمتوسط و عبدة.

لوتار مصاوب من لخشب، و هو على شكل بوعويدة. الطرف لكبير منو (اللي لتحت) سميتو *لكدحة*، و لفوق ديالو سميتو *الدراع* و لا *ليد*. لخشب د لوتار ماجي من لأرز، و كيتغطا بالجلدة د لمعزي اللي كاتكون مدبوغة. أما لوترات ديال لوتار تاتصايب بلمصارن ديال الجدي، و تاتسمّا *الراغور*.

لوتار لأصلي كانو فيه 3 د لوترات، و لكن زاد فيه محمد رويشة وترة رابعة باش يعطيه نغمة كتر.
## مصادر

تصنيف:آلة د لموسيقا مغريبية
عصام اليوسفي

**عصام اليوسفي** هوّا كاتب مسراحي، وموطرجيم، و دراماتورج مغريبي. واخد دوكتورا ف الدراسات لمسراحية من لجاميعة د پاري عام 1994، ؤ شاد دابا منصب د مودير د لمعهد لعالي د لفن لمسراحي و تّنشيط تّقافي ف رّباط. كيشرف على بزاف د لورشات د لكتابة لمسراحية، ؤ شارك ف بزاف د الندوات و اللقاءات على لمسرح، ؤ شارك كا عضو ف لجنة تحكيم ف دورات ملتقى أيام الشارقة لمسراحية لي كاتنضمها دائرة التقافة لإماراتية كلا عام.

## أعمال ديالو

## مصادر

تصنيف:كاتب مسراحي مغريبي
تصنيف:مقالات فيها مصدر و 3000 بايت
فريدريش نيتشه

**فريدريش نيتشه** (مزيود ف 15 أكتوبر 1844 ف روكن ف مملكة پروسيا، مات ف 25 غشت 1900 ف ڤايمار ف لإمبراطورية لألمانية) فيلسوف، ناقد، ؤ فيلولوجيست ألماني، لي لأعمال ديالو كان عندها تأتير عميق على لفلسفة لموعاصيرة. كان بدا لكاريير ديالو ف لفيلولوجيا لكلاسيكية، ؤ موراها تحوّل ل لفلسفة. ف 1869 ولّا أصغر واحد شد لكرسي ديال لفيلولوجيا لكلاسيكية ف جاميعة بازل (ف مدينت بازل، دابا ف سويسرا) ملي كان عندو 24 عام. ف 1879، عتازل تّدريس ف لجاميعة بسباب مشاكل صحية لي عانا منها حياتو كاملة. أغلبية د لمؤلفات ديالو سالاهوم ف لعقد لي موراه. ف 1889، جاه نهيار كامل ؤ فقد لقدرات لعقلية ديالو. بقات مّو كاتعتاني بيه حتا ماتت ف 1897، ؤ موراها ختو إيليزابيت فورستر نيتشه حتا مات هوّا ف عام 1900.

لأعمال د نيتشه كاتطرّق ل لمناݣرات لفلسافية، شّيعر، نّقد تّقافي، ؤ لأداب د تّعاويد، معا تفضيل ل لحكام لمأتورة ؤ سّخرية. كيتّعتابر نيتشه من أكبر نّقاد ديال دّين سيرتو لمسيحية ؤ لأخلاق لي كاتدعو ليها، ؤ كيحاول ف لفلسفة ديالو يعطي بديل ل هاد لمنضومة لأخلاقية تّقليدية لي، من لمنضور ديالو، مابقاتش عندها فايدة بعد لموت د الله لي تسبب ف أزمة ديال لعدمية. نيتشه كيركّز أيضا بزاف على لقدرة د لفرد باش يتجاوز لأخلاق تّقليدية، ب ليعتيماد على لإرادة ديالو د لقوة، ؤ تخدام لقدرة لإبداعية ديالو باش يخلق قيم ؤ أخلاق جديدة. لكتوبا دياولو مستهلمين بزاف من طّراجيديا ليونانية، ب لإضافة ل موفكيرين بحال زاراتوسطرا، أرتور شوپنهاور، رالف والدو إميرسون، ريشارد ڤاݣنر ؤ ݣوته.

مورما مات، ختو إيليزابيت ولّات أمينة على لمكتوبات ديالو، ؤ حرّفاتهوم باش تروّج ل لأفكار لقومية لمتطرفة ديالها، بشكل لي كيتناقض معا أراء معروفة ديالو لي ضد لقومية ؤ لمعادية د ليهود. داكشي علاش لفلسفة د نيتشه واحد لمدة كانت ولّات مرتابطة ب لفاشية ؤ نّازية. ولاكين ف خيلال لقرن 20، قدرو مجموعة د لفلاسفة بحال والتر كاوفمان ؤ جورج باطاي باش يصلحو صّورة د نيتشه، ؤ نشرو ڤيرسيونات جداد مصححة د لأعمال ديالو. ف عوام 1960 تّشهر نيتشه بزاف ؤ ستامر تّأتير ديالو على شلا مدارس فلسافية حتال ليوم.

## لأعمال ديالو
* *[[لولادة د طراجيديا|لولادة د طّراجيديا]]* (1872)
* *[[على لحقيقة ؤ لكدوب ب معنى لاأخلاقي]]* (1873)
* *[[لفلسفة ف لعصر طراجيدي د ليونانيين|لفلسفة ف لعصر طّراجيدي د ليونانيين]]* (1873; تّنشر أول مرة ف 1923)
* *[[تأمولات ماشي ف وقتها|تأمّولات ماشي ف وقتها]]* (1876)
* *[[إنسان إنساني ب زايد|إنسان إنساني ب زّايد]]* (1878)
* *[[لفجر (كتاب)|لفجر]]* (1881)
* *[[صيونص لفرحانة|صّيونص لفرحانة]]* (1882)
* *[[هاكا هضر زاراتوسطرا]]* (1883)
* *[[مورا لخير ؤ شر|مورا لخير ؤ شّر]]* (1886)
* *[[على جينيالوجيا لأخلاق]]* (1887)
* *[[لقضية د ڤاݣنر]]* (1888)
* *[[نزول د لأصنام|نّزول د لأصنام]]* (1888)
* *[[لمسيح دجال (كتاب)|لمسيح دّجال]]* (1888)
* *[[هادا هوا بنادم|هادا هوّا بنادم]]* (1888; تّنشر أول مرة ف 1908)
* *[[نيتشه ضد ڤاݣنر]]* (1888)
* *[[لإرادة د لقوة (مكتوب)|لإرادة د لقوة]]* (مجموعة د لمكتوبات ب ليد ماكانتش تنشرات ف حياة نيتشه، لي كانت ختو إليزابيت حرراتها، ؤ لي من جوايه 1960 مابقاتش كاتّعتابر عامال موحّد)

## مصادر


تصنيف:فيلسوف ألماني
تصنيف:زيادة 1844
تصنيف:وفيات 1900
تصنيف:مقالات فيها مصدر و 3000 بايت
عملاق غازي

[بديل=لحجم ديال لعمالقة لغازية الربعة د نّيضام الشمشي مقارنة معا ا[لشمش.|تصغير|لحجم ديال لعمالقة لغازية الربعة د نّيضام الشمشي مقارنة مع الشمش.]]
**لعملاق لغازي** ولا **لكوكب لغازي** هو كوكب كبير ما كيتكونش من الصخور ولا شي حاجة خرة من لمواد لقاسحة و عندو النوا صغيرة شوي. و لعمالقة لغازية ف النيضام الشمشي ربعة و هي جوپيتر، ساتورن، أورانوس و نيپتون. و نقدرو نعتابرو أورانوس و نبتون نوع من لكواكب لعمالقة لباردة و لمتلجة، و لي كاتكون من التلج و شوي ديال لحجر و غازات د لما و لأمونيا و لميطان، ماشي بحال «لعمالقة لغازية التقليدية» بحال جوپيتر و ساتورن. و ماكاينش شي سطح قاسح ف لكواكب الربعة ولكن أورانوس و نبتون عندهم واحد النسبة قل من لهيدروجين و لهيليوم.

لعولاما لقاو عماليقا غازية ف أنضيما شمسية خرة ف مجرة درب لبانة، ؤ ماشي كولهوم عندهوم نفس لمزايا ديال جوپيتر ؤ ساتورن. كاينة باقي مداكرة بين لعولاما د لفلك على لحد لفاصل مابين عملاق غازي ؤ نّجوم من نوع لأقزام لقهوية لي كاتكون نجوم صغيرة بزاف ؤ ماكاتضوّيش. وحدة من لقتيراحات هيّا بلي لأقزام لقهوية كاتكون علّاقل مرة ف حياتها عرفات تفاعل نووي.

## النوا و لمكونات
يمكن تكون النوا ديال لعمالقة لغازية صخرية ولا معدنية، ولكن كاتكون معضم كتلتها من لهيدروجين و لهيليوم مع شوي ديال لما و لميطان و لأمونيا و مركبات خرة هيدروجينية.

## لمزايا ديال لكواكب لغازية
بديل=كواكب النيضام الشمشي: جوپيتر و ساتورن و أورانوس و نبتون.|تصغير|كواكب النيضام الشمشي: جوپيتر و ساتورن و أورانوس و نبتون.
لعمالقة لغازية ماعندهاش سطح قاسح ولا معالم واضحة، و مايمكنش يتمشى بنادم على سطحها بمعنى لكلمة. و يمكن نقولو لكلمات بحال لقطر و لميساحة و لحجم و دّرجة د لحرارة السطحية و الكتافة السطحية كاتشير ل الطبقة لخرجانية لي كانشوفوها من لفضاء.

## مصادر

تصنيف:كواكب
تصنيف:لفلك
تصنيف:نظام شمسي
تصنيف:مقالات فيها مصدر و 3000 بايت
تصنيف:عملاق ڭازي
هانتر إكس هانتر

**هانتر إكس هانتر** هو واحد لمانݣا جاپوني ألفو يوشيهيرو طوݣاشي. لقصة تاعتو تتهضر على واحد دري بغا يكون صياد باش يقلب على باه. ومن بعد تدار منها مسلسل أنيمي عندو نفس لعنوان ستاند ف القصة ديالو على لمجلدات 18 لّولة ف لمانݣا.

لانيمي معروف ف لوطن لعربي ب سمية "القناص" أولا "مغامرات ڭون"، و فيه 148 حلقة. بدا ف 2011 و سالا ف 2014. لانيمي مصنف ف فئة الشونين. و هاد النوع ديال لانيمي كيكون مخصص للمراهقين فوق 13 لعام.

## لقصة
لانيمي كيدوي على دري سميتو "ڭون فليكس" لي بغا يكون صياد محترف باش يلقى باه لي حتى هو صياد محترف. ؤ ف رحلة ديال "ڭون فليكس" كيعيش فيها مغامرات ؤ تحديات ؤ كيتعرف بصحاب جداد. أهم صحابو ولد سميتو "كيلوا"، و هو من عائلة قتالة محتارفين لي سميتها "عائلة زولديك". ؤ معاه غادي يبقا حتى لاخر حلقة من لانيمي صيادxصياد.
كاينين صحاب خرين ديال "ڭون فليكس" منهم "كورابيكا" و "ريوريو".

"ڭون فليكس" دري لي من بعد عداوة معا شخصيات لي كيقابلها و كيتصارع معاها، كيفرض شخصيتو زوينة على لمنافسين، ؤ كيحتارموه على الشجاعة و لإخلاص و لوفا ديالو ل صحابو. و من بين أوعر لخصوم ديال "ڭون فليكس" هو "هيسوكا" الجوكر. و كيلقا "ڭون فليكس" راسو في نفس لوقت طور من لقدرات ديالو بفضل لخصوم.

## مصادر


تصنيف:سيريات د لمانݣا
تصنيف:مانݣا د 1998
تصنيف:مانݣا شوونين
تصنيف:أفلام د 1998
تصنيف:سيريات د آنيمي تلفازي بدات ف 1999
تصنيف:أفلام آنيمي مبازية على مانݣا
تصنيف:سيريات د آنيمي مبازية على مانݣا
تصنيف:مانݣا د شوييشا
مونتخاب د لمغريب د كاس ديڤيس

**لمونتخاب د لمغريب د كاس ديڤيس** هي لفرقة لوطنية د رّجال د طينيس ؤ لي كاتمتل لمغريب دوليا من 1961.

## تاريخ

### لبدية ؤ لعوامات لولة (ستينات ؤ سبعينات)

### بين لݣروپ لول ؤ تاني (تمانينات ؤ تسعينات)

### عوامات ف لݣروپ لعالامي (04-2001)

### تراجع ؤ لهبوط د نيڤو (من 2005)
عاود طاح لمغريب ل لݣروپ 3 د زون ؤروپا/إفريقيا ف 2008 مورما خسر معا مصر ف پلاي ؤف.

## كاپيتان
عل قليلة 9 د ناس مختالفين كانو كاپيتان د لمونتخاب د لمغريب ف كاس ديڤيس.
* سيمونس پينطو (1961-؟)
* لعربي ؤطالب (1979–1990)
* عمر لايمينا (1991–1992)
* عبدرحيم موندير (1993–1998)
* أمين قاديري (1999–2001)
* أمين غيساسي (2001–2002)
* كريم علمي (2003–2005)
* عبدرحيم موندير (2005–2009)
* منير لعرج (2010–2012)
* مهدي طاهيري (من 2013)

## لعابا دابا

*حتال 12 غشت 2022.*

## نتايج ؤ ماتشات
لتحت نتايج د لمونتخاب د لمغريب ف خمس سنين لخرة.

; نوطات
: (ق) = ماتش تلعب ف لقاعة

## مصادر

تصنيف:الطينيس د لمغريب
تصنيف:منتخبات وطنية رياضية د لمغريب
تصنيف:مقالات فيها مصدر و 3000 بايت
تصنيف:منتخبات وطنية د الرياضة د الرجال د لمغريب
دراݣون بول

تصغير|اللوڭو ديال دراڭون بول
**دراݣون بول** هي واحد لفرانشايز د لميديا و لكوميكس دارها أكيرا طوريياما. لمانݣا لأصلية ديالو كتبها ورسمها طوريياما وتنشرات ف شونن دجامپ من عام 1984 و حتال عام 1995 و فيها 519 شاپيطر و 42 كتيّب (طانكوبون) و كانت كاتنشرها شركة د شوويشا. دراݣون بول مهزوزة من من رواية شينوية رحلة ل لغرب تتهضر على لمغامرات تاع صون ݣوكو من الطفولة ديالو حتى بدا تيتريني وتيدور لعالم باش يقلب على كورات تّينين لي تتسدعي تنين تيحقق لأمنيات يلا تجمعات. و ف الرحلة ديالو تيتصاحب معا بزاف تلأصدقاء و تيدابز مع بزاف تلأشرار بزاف منهم بغاو كورات تّينين.

دراݣون بول تأضبطا لأنيم مقسم نجوج دلأجزاء: دراݣون بول و دراݣون بول زد *Dragon Ball Z*، من طرف شّركا ديال طووي أنيميشن. لأنيم كان كيدوز ف التلفازة ف جاپون مابين 1986 و 1996 ف لقناة ديال فوجي تيڤي. ف لعالم لعربي كان كيدوز ف لقناة ديال سپايستون.

حاليا دراݣون بول كتعتابر من بين أكتر سيريات نجاحا فتاريخ. 42 كتيب ديال لمانݣا تباعو كتر من 260 مليون مرا فلعالم، و لأنيم داز فكتر من 80 دولة.

## مصادر

## شوف تا
* دراݣون بول (مانݣا)
* ناروطو
* وان پيس
* إينازوما إيليڤن


تصنيف:فرانشايز د لمانڭا و لأنيمي
تصنيف:مقالات فيها مصدر و 3000 بايت
تصنيف:فرانشايز د لكوميكس
تصنيف:تعاويد على مور لحياة
تصنيف:أكيرا طوريياما
تاسكيزوفرينيت

**تاسكيزوفرينيت** ؤلا **سّكيزوفرينيا** ضطيراب نفسي تيتميز بواحد سلوك جتيماعي ماشي طبيعي. لمريض بيه ماباقيش تيميز لواقع و لأعراض ديالو هي لوهام و ضطيراب تاع لفكر و لهلوسة لسمعية. و ماباقيش تيݣد يشارك ف لمجتمع و يعبر على لعواطف ديالو وتا لإرادة ديالو تتمشي. لأعراض تاتبان بتدريج، تاتبدا ف مرحلة لبولوغ و تاتبقا بزاف.

## مصادر


تصنيف:پسيكولوجيا
أكيرا طوريياما

**أكيرا طوريياما** (تولد ف 5 أبريل 1955 ف مدينة ناݣويا ف جاپون، توفى ف 1 مارس 2024) هوّا مانݣاكا (كاتب ؤ رسّام د لمانݣا) جاپوني. من أحسن تالأعمال ديالو دراݣون بول. بدا لكاريير ديالو من 1978.

## أعمال
طورياما كتب مانݣات، و شارك ف الديزاين ديال سيريات د أنيمي لي تبازاو عليهوم، ب لإضافة ل اللوعاب د التيليجو.
### مانݣا
* دكتور سلامپ (1980 تال 1984)
* دراݣون بول (1984 تال 1995)

### لوعاب د التيليجو
* 1986: دراݣون كويست

## مصادر


تصنيف:مانݣاكا
تصنيف:جاپونيين
تصنيف:زيادة 1955
تصنيف:ناس حيين
تصنيف:وفيات 2024
تصنيف:ناس خداو وسام لفنون و لأداب من رتبة فارس (فرانسا)
بوكس

**لبوكس** هوّا واحد سّپور تيدابزو فيه 2 رياضيين عندهم نفس لوزن بيديهم فالمدة تاع 1 تال 3 دقايق. فڭاع لقتالات لأولمپية و لمحتارفة لمقاتلين تيفانتيو ضّربات تاع لخصم، ؤلا تيحاولو يضربو لراسهم. النقاطي تتعطى ل ضّربات لقاسحة نّقية على جّبهة فوق لخصر و ضّربات تاع راس ؤلا الجدع حسن. و لبوكسور لي سجل أكتر عدد ت النقاطي تيربح.

## لأوزان تاع لبوكس
* وزن 48 : خفيف دبّانة
* وزن من 49 : دبّانة
* وزن من 52 : الديك
* وزن من 56 : الريشة
* وزن من 60 : لخفيف
* وزن من 64 : خفيف لوسط
* وزن من - 69 لوسط
* وزن من 75 - لمتوسط
* وزن من 81 : خفيف التقيل
* وزن من 91 : التقيل
* وزن + 91 : فوق التقيل

## مصادر

تصنيف:لبوكس
تصنيف:سپورات فردية
أريانا ݣراندي

**أريانا ݣراندي بوتيرا** (تولدات ف 26 يونيو 1993) لي معروفة بسميتها لفنية أريانا ݣراندي، هيا موغنية، و كاتبة أغاني، و مولحينة، و مومتيلة مسراحية، و موحسينة ميريكانية طاليانية. تعرفات بدور تاع "كات ڤالنتين" ف سلسلة لمسلسلات لكوميدية و لغنائية ڤيكطوريوس لي قدماتها قناة نيكيلوديون، و لي قبطات جايزة إيمي. و تعرفات حتا ب لمشاركة تاعها ف سام و كات، و متلات ف فيلم سويندل. بدات تاتغني و هيا عندها 15 عام ف لعرض لموسيقي نمرة 13 ديال لبرودواي عام 2008.

## مصادر


تصنيف:مومتيلة ميريكانية
تصنيف:موغنية ميريكانية
تصنيف:زيادة 1993
تصنيف:ناس حيين
تصنيف:مقالات فيها مصدر و علاين 3000 بايت
ليستة د لباراجات ف لمغريب

وصل عدد **لباراجات ف [[لمغريب]]** ف عام 2011، على حساب لحوكومة لمغريبية ل 148 باراج، وعندها قدرة باش تعمر 17.2 مليار ميترو مكعب. و هادي ليستة (ماكاملاش) د لباراجات ف لمغريب.

## مصادر

تصنيف:باراجات لمغريب
تصنيف:مقالات فيها مصدر و 3000 بايت
تصنيف:ليستات متعلقين ب لمغريب
تلج

تصغير|تصويرة كاتوضح شكل ديال رقاقة د تّلج
يسار|تصغير|خريطة كاتوضح لمتداد ديال تّلج على طول لعام ف لعالم.
**التلج** مادة مركّبة من كريسطالات رقيقة ديال لجليد د لما، لي كاتطيح عادةً من السما. كايجي ف لفترة لباردة من لعام، عادتن ف فصل شّتوة ولاكين ما كتجيش ف ݣاع لبلدان ديال لعالم.

وملي كانمشيو ل لقطب الشمالي ولا الجنوبي، كيزداد التلج بزاف. وهاد الظاهرة كاتجي ملي كتلتاقا التيارات لهوائية خفيفة و رطبة و دافية، معا تيارات باردة. و باش يتكون التلج خاص واحد لحاجة سميتها نويات التكاتف، لي كيتكون عليها التلج، و هي فرتيتات قاسحة صغيرة بزاف، عالقة ف لجو لفوقاني، بحال درات د لغبرة ولا الرماد. و ملي كاتواجد كاتكون على تلت حالات لي كاتمكن بخار الما باش يتحول من لحالة لغازية ل الحالة الصلبة وكيتكون التلج. وداكشي تيتصاوب ملي كاتكاتف جزيئات لما على النوا، و بعد لّتصاق ديالها معا بعضياتها كاتّكوّن ديال لبلورة ديال التلج.

## مصادر


تصنيف:طقس
محمد ݣسوس

**محمد ݣسوس** أو **جسّوس** (تولد ف 1938 ف فاس - مات ف 7 فبراير 2014 ف الرباط) كان متقف و عالم جتماع و سياسي مغربي. كيتسما هو "لبو ديال السوسيولوجيا ف لمغريب". ݣسوس كان عضو ف لإتحاد لوطني د لقوّات الشعبية، اللي كان تا ف لمكتب السياسي ديالو. من لهضرات لمشهورين اللي كان قال:"بغاو يخلقو أجيال جديدة ديال الضبوعا"، ملّي كان تينتاقد لوضعية د التعليم ف لمغريب.

## بيوغرافي
محمّد جسّوس كان شارك ف تكوين الجيل اللول ديال السوسيولوجيين ف لمغريب. كان حتى هو عضو بارز ف تيحاد شتيراكي د لقوات شعبية, USFP.

### قراية
* خدا الدوكطورا ف السوسيولوجيا من Princeton University ف عام ألف وتسعمية وتسعة وستين.
* خدا ساتاج ف Université de Laval ف كانادا.

### التعليم والبحث
كان من سنة ألف وتسعمية وتسعة وستين، أستاذ التعليم العالي فـ قسم السوسيولوجيا فـ جامعة محمد الخامس فالرباط.
تعيّن فـ ألفين وأربعة، كأستاذ ad vitam aeternam فـ نفس الجامعة.

في دراسة مخصصة ل*السوسيولوجيا فالمغرب* اللي تنشرت ف2011 فالمجلة سوسيولوجيات، الباحثين حسن رشيق و رحمة بورقية كتبو على "محمّد جسّوس" بلي كان من بين، مع پول پاصكون، الاكاديميين اللي ساهمو فبزوغ السوسيولوجيا ديال المغرب المستقل.

### الحياة السياسية
كان حتى سنة 2007 عضو ف المكتب السياسي دUSFP.

انتخابوه ف نهاية عوام 1970 ف المجلس البلدي ديال الرباط، فين خدم بالخصوص على تحسين النظام ديال النقل الحضري.

كان عضو ف اللجنة ديال إصلاح التعليم ف المغرب (COSEF) ف بداية عوام 2000.

## المؤلفات

طروحات حول المسألة الاجتماعيّة / محمّد جسّوس، دار نشر المعرفة، 2003

رهانة الفكر السوسيولوجي بالمغرب / محمّد جسّوس، منشورات وزارة الثقافة، 2003

طروحات حول الثقافة واللغة والتعليم / محمّد جسّوس، دار نشر المعرفة، 2004

نظرية التوازن وتفسير التغير الاجتماعي، صدر سنة 1969 بجامعة برينستون

## مصادر

تصنيف:سياسي مغريبي
تصنيف:بيوغرافيا د رجال
تصنيف:صوسيولوݣ
تصنيف:زيادة 1938
تصنيف:وفيات 2014
تصنيف:أكاديميين مغاربا
تصنيف:ناس تزادو ف فاس
تصنيف:ناس توفاو ف الرباط
تصنيف:ناس د فاس
لبيت لبيض

**لبيت لبيض** هوّا مقر لإقامة تاع رّئيس لميريكاني و هوّا لمقر رّسمي تاع أعلى سلطة تنفيدية ف لميريكان. كاين ف واشنطن دي سي مقاطعة كولومبيا 1600 شارع پينسيلڤانيا، و هوّا من لقصور رّئاسية لمشهورة.

## مصادر


تصنيف:الولايات المتاحدة د ميريكان
نيكي ميناج

**نيكي ميناج** (تولدات ف 8 دجنبر 1982) مغنية ميريكانية، أصلها من جزر لكارايبي، طلقات لالبوم لول تاعها "پينك فرايداي" ف نونبر 2010 و دغيا حقق نجاح تجاري و تصدر لّيستات تاع لالبومات ف ميريكان.

## مصادر


تصنيف:موغنية ميريكانية
تصنيف:زيادة 1982
تصنيف:ناس حيين
تصنيف:مقالات فيها مصدر و علاين 3000 بايت
مسليم

**محمد الهادي المزوري** و سميتو لفنية **مسليم** (تولد ف 10 دجنبر 1981 ف طانجا) هو مغني د رّاپ مغريبي.

طلق لألبوم لّول تاعو بعنوان "متمرد" لي لقا نجاح فالوسط لفني و بضبط ف رّاپ لمغريبي.

توشح ف 2015 ف عيد ميلاد لماليك د لمغريب ف قصر مرشان ف طانجا ب وسام لمكافأة لوطنية من درجة فارس.

## مصادر

تصنيف:راپور مغريبي
تصنيف:زيادة 1981
تصنيف:ناس تزادو ف طانجا
تصنيف:ناس حيين
هاكا هضر زاراتوسطرا

**هاكا هضر زاراتوسطرا: كتاب ل كولشي ؤ ل تا واحد** (ب لألمانية **Also Sprach Zarathustra: Ein Buch für Alle und Keinen**) هوّا كتاب ديال تّعاويد لفلسافي لي كتبو لفيلسوف لألماني فريدريش نيتشه مابين 1883 ؤ 1885. شّخصية رّئيسية ف لكتاب هوّا زاراتوسطرا، لي مبازي على شخصية حقيقية ديال لمؤسس ديال دّيانة زّاراديشتية، ولاكين من غير بعض لعيبارات، ماكاينش شي تشابه مابين هاد جوج شّخصيات ف لأفكار ديالهوم. لكتاب ف لموجمال ديالو كيوصف لأفكار ؤ لمقولات ديال زاراتوسطرا، ؤ كاتّعاود فيه هاد لعيبارة بزاف "هاكا هضر زاراتوسطرا".

سّتيل ديال لكتاب، لي عامر ب تّشبيهات ؤ لعيبارات لمجازية ؤ لحكام لمأتورة، عطا تأويلات مختالفة ل لمقصود منو. ولاكين لمفاهيم لي كيجبدها لكتاب باينة ؤ معروفة، بحال لفوقبنادم، لموت د الله، لإرادة د لقوة، ؤ لمعاودة د رّجوع.

نيتشه عتابر بلي هاد لكتاب أعضم عامال ديالو، ؤ بلي بيه وصّل لّوغة لألمانية ل مستوى جديد ماعمّرها كانت وصلات ليه قبل، شّي لي أكّدوه بزاف د نّقاد ؤ لموحليلين.

## مصادر


تصنيف:لفلسفة
تصنيف:فريدريش نيتشه
راپ

تصغير|راپور كيغني
**رّاپ** تيتعرف ب سميت رايمين ولا سپيتين هو نوع من لغنا ؤ واحد من فروع تقافة لهيپ هوپ. رّاپ هو تهضر وتعاود الاغنية ب قافية محددة، وتلعب ب لهضرة باش تمشي مع لقافية بلا ما تلتازم ب لحن واحد. نتاشر ف لميريكان ف سبعينات ف درب برونكس، ولاية نيويورك على يد لأفرو-ميريكانيين، و نتاشر عالميا ف لبدية د تسعينات منبعد ماكان رمز تعبيري للشباب، والبعض منهم شاف بلي الراپ وسيلة باش يعبرو على السخط ديالهم من الواقع.

## مصادر


تصنيف:لموسيقا
سحور

[تصغير|مخطوطة ديال كتاب [شمس لمعارف لكبرى، واحد من أشهر لكتوبا د سّحور ف لعالم لإسلامي، لي ألّفو أحمد بن علي لبوني (أصلو من مدينة عنابة ف دزاير). لمخطوطة موجودة ف مراكش.]]
**سّحور** هو كلمة تتوصف فعالية تتغير لحالة تاع شي حاجة أولا شي واحد ف نطاق تاع التغيير لي يمكن ل شيحد يتعرض ليه بلا ما يخرق قوانين الطبيعة و لفيزيك و ف بعض لحالات تتختارق حتا قوانين لفيزيك. و كاين تخليط بين سّحور و شعودة و تاشوافت. كلمة سحور عندها بزاف د لمعاني من بينها فن لوهم بحال خفة ليد.

## مصادر


تصنيف:فوقطبيعة
تصنيف:پاراسيكولوجي
تصنيف:لخوارق
تصنيف:أنطروپولوجيا تقافية
تيران لمسيرة لخضرا (الداخلة)

**تيران لمسيرة لخضرا** ف مدينة دّاخلة لمغريبية هوّا تيران كيتّاسع ل مابين 1000 ل 4000 موشجّيع.

## مصادر

تصنيف:تيرانات د كورة ف لمغريب
تصنيف:أرتيكلات مامربوطينش معا ويكيداطا
تصنيف:الداخلة
عبد السلام ياسين

**عبد السلام ياسين** (تولد ف 20 شتنبر 1928 ف مراكش - مات ف 13 دجنبر 2012 ف الرباط) كان هو لمؤسس و لمرشد لعام ديال وحدا من أكبر لجماعات لإسلامية ف لمغريب، اللي هي "لعدل و لإحسان".

عبد السلام ياسين تعرف بلبرية اللي صيفط للحسن التاني ف 1974 (لإسلام ولا الطوفان)، و اللي دخّلاتو تلت سنين و نص للصبيطار د لحماق. ملي مات لحسن التاني و جا ولدو محمد السادس، صيفطليه ياسين تا هو برية سماها "لمن يهمه الأمر".
## حياتو
تولد عبد السلام ياسين ف مراكش و كبر فيها. ف 1947 دخل للمدرسة د تكوين لمعلمين، و خدم معلم. موراها طلع ف لڭراد و ولاّ أستاد و مفتش و مدير.

دخل عبد السلام ياسين للزاوية لبودشيشية ف صغرو، ولكن تدابز مع الشيخ ديالها، و داكشي علاش خرج منها و أسس جماعة ديالو، اللي كان باغيها تكون جماعة ضد لعنف، و تسمّات ف 1985 الجماعة د لعدل و لإحسان.
## كتوباتو
كتب عبد السلام ياسين بزاف د لكتوبا، منهم:
* *الإسلام بين الدعوة والدولة (1971)*
* *الإسلام أو الطوفان (1974)*
* *نظرات في الفقه والتاريخ (1990)*
* *حوار مع صديق أمازيغي (1997)*
## مصادر


تصنيف:زيادة 1928
تصنيف:وفيات 2012
تصنيف:سياسي مغريبي
تصنيف:كتاتبيا مغاربا د لقرن 20
تصنيف:بيوغرافيا د رجال
تصنيف:ناس تزادو ف مراكش
تصنيف:ناس توفاو ف الرباط
تصنيف:ناس د مراكش
تصنيف:شخصيات عندها كتر من تاريخ د الزيادة ف ويكيداطا
تصنيف:مقالات فيها مصدر و 3000 بايت
تصنيف:كاتب مغريبي
تيران لمسيرة لخضرا

هادي صفحة د التوضيح، **تيران لمسيرة لخضرا** يقدر يكون واحد من هاد تّيرانات ف لمغريب:

* تيران لمسيرة لخضرا (سلا): تيران قديم كان ف سلا حدا واد بورڭراڭ ؤ تهدّم ف 2006.
* تيران لمسيرة لخضرا (آسفي)
* تيران لمسيرة لخضرا (ڭرسيف)
* تيران لمسيرة لخضرا (الداخلة)

تصنيف:صفحة توضيح
كاس لعرش (2020-2021)

## دور تمهيدي
### دور تالت
دور تمهيدي تالت تلعب ف 23 و24 فبراير 2022.

|}

### دور رابع
دور تمهيدي رابع تلعب ف 2 و3 مارس 2022.

|}

## دور د لفينال
### لفراقي لي تأهلات
هاد لفراقي شاركات ف كاس لعرش ديال موسم 2020-2021.

15 فرقة من بوطولا 1 (2021-2022)

* الجيش الملكي
* المغرب الفاسي
* أولمبيك آسفي
* الشباب الرياضي السالمي
* يوسفية برشيد
* اتحاد طنجة
* نهضة بركان
* مولودية وجدة
* سريع واد زم
* الدفاع الحسني الجديدي
* الوداد البيضاوي
* شباب المحمدية
* الرجاء البيضاوي
* حسنية أݣادير
* الفتح الرباطي

10 د لفراقي من بوطولا 2 (2021-2022)

* الإتحاد البيضاوي
* الكوكب المراكشي
* المغرب التطواني
* شباب المسيرة
* رجاء بني ملال
* نهضة الزمامرة
* شباب أطلس خنيفرة
* الوداد الفاسي
* الإتحاد الزموري للخميسات
* الاتحاد التوارݣي

5 د لفراقي من لبوطولا لوطنية للهواة (2021-2022)

* جمعية المنصورية
* الإتفاق المراكشي
* إتحاد سيدي قاسم
* شباب قصبة تادلة
* اتحاد تمارة

2 د لفراقي من قيسم لهواة لمغريبي اللول (2021-2022)

* إتحاد أمل تزنيت
* شباب الفتح البيضاوي

### قوس لمشاركة

### دور 32
لقرعة ديال دور 32

تقصّر دور 32 ف 11–13 مارس و 5–6 أبريل 2022.

|}
### دور 16
تقصّر دور16 ف 18–21 مارس، و 9–10 أبريل 2022.

|}

### ربع النيهائي
تقصرو ميطشان ربع النيهائي ف 28–29 ماي ؤ 7 يوليوز.

|}

* (م.ز): ميطات زايدين

## لبطل

## مصادر

تصنيف:كاس لعرش لمغريبي
تصنيف:مقالات فيها مصدر و 3000 بايت
قبلتاريخ

تصغير|رسمة تخيلية ل لحياة د بنادم ف لفترة لقبلتاريخية
**لقبلتاريخ** ؤلا **لعصر لي قبل تّاريخ** هو موصطلح كيشير ل فترة زمانية سبقات لختيراع د لكتابة. فمصر و سومر ف لعراق بانت لكتابة تقريبا بين 3400 - 3200 ق.م. هاديك لفترة فيها لعصور جّيولوجية و لعصور لحجرية، و تقسيمات زمانية تاع هاذ لفترة طّويلة.

تينقاسم لقبلتاريخ ل خمسة د لفترات:

* لعصر لحجري لقديم سّفلي - مابين 7 ملاين عام تال 100.000 عام. بدات منين بان بنادم فلأرض. قبل 2.5 مليون عام هومو إيريكتوس (بنادم لواقف).

## مصادر

تصنيف:لقبلتاريخ
عموري مبارك

**عموري مبارك** (بلأمازيغية: ⵄⵎⵎⵓⵔⵉ ⵎⴱⴰⵕⴽ - تولد ف 1951 ف إقليم تارودانت، مات ف 14 فبراير 2015 ف الدار لبيضا) كان مغني مغريبي تيغني بتاشلحيت، معروف باللي كان من لمجددين د لموسيقا لأمازيغية، اللي دخل ليها بزاف د لآلات بحال لݣيطار. كان من لمؤسسين د لمجموعة د أوسمان، اللي بدات ف 1975.
## لأغاني ديالو
عموري مبارك عندو بزاف د لأغاني لمعروفة، بحال:
* جانڤيليي
* إزوجك اللوز
* تازويت وإزضار
## مصادر

تصنيف:بيوغرافيا د رجال
تصنيف:مغني بتاشلحيت
تصنيف:زيادة 1951
تصنيف:وفيات 2015
تصنيف:ناس تزادو ف إقليم تارودانت
تصنيف:ناس توفاو ف الدار البيضا
بلاكپينك

**بلاكپينك** (ب لكورية **블랙핑크**، ؤ كاتّكتب تا **BLACKPINK** ولا **BLΛƆKPIИK**) هي فرقة د لپوپ كورية جنوبية بدات لإنطيلاقة ديالها ف 8 غشت 2016 تحت لإدارة تاع واي دجي إنترتينمنت. مكوّنة من 4 تاع لعضوات: دجيسو، دجيني، روزي، ليسا. **سكوير ون** (ب ) هو أول ألبوم سينڭل للفرقة ديال لبنات لكوريات الجنوبيات بلاكپينك. صدرو ف8 غشت 2016 واي جي إنترتينمنت و وزعو كي تي ميوزك. و كتب لكلمات تيدي پارك، بيكوه بوم و بي آي عضو فرقة آيكون، بينما تم التلحين من قيبال تيدي پارك، فيوتشر باونس و بيكوه بوم.
## لفرقة
* **كيم دجيسو**: تولدات ف سيوول ف 3 يناير 1995 نضمات ل واي دجي إنترتينمنت، باش تدرب ف يوليوز 2011. ف 1 فبراير 2017 علنات قناة SBS عليها باش تقدم برنامج إينكيݣايو من 5 فبراير 2017.
* **دجيني كيم**: تولدات ف كوريا الجنوبية ف 16 يناير 1996. قرات ف نيوزيلاندا ونضمات ل واي دجي إنترتينمنت ف غشت 2010.
* **پارك تشي يونݣ (روزي)**: تولدات ف نيوزيلاندا ف 11 فبراير 1997 نضمات ل واي دجي إنترتينمنت ف ماي 2012.
* **لاليسا مانوبان**: تولدات ف 27 مارس 1997 بدات شّطيح و هي صغيرة تقبلات ف واي دجي إنترتينمنت ف تجارب لأداء ف طايلاند 2010.

## مصادر


تصنيف:مجموعة د لموسيقا
تصنيف:مقالات فيها مصدر و 3000 بايت
تصنيف:تأسيسات د 2016 ف كوريا لجنوبية
وان پانتش مان

**وان پانتش مان** هي ويب كوميكس ؤ مانݣا جاپونية كاتدور لأحدات ديالها على بطل خارق. ألفها فنان بسمية ماشي تاعتو (وان)، صدرات ل لمرة لّولة ف لبدية د عام 2009. ف يونيو 2012 تجاوز عاداد شّوفات د لمانݣا ف لانترنيت 7.9 مليون شوفة.

لعنوان د لمانݣا تايعني "راجل مولا ضربة وحدة" و هي قصة تتهضر على بطل تيغلب أي خصم بضربة وحدة و تيحس ب لملل، و علا قبل هادشي تيحارب الشر باش يلقا خصم تيستاحق يدابز معاه.

## مصادر


تصنيف:سيريات د لمانݣا
تصنيف:مانݣا د 2009
تصنيف:مانݣا د 2012
تصنيف:سيريات د آنيمي مبازية على مانݣا
تصنيف:مانݣا سينين
تصنيف:مانݣا د شوييشا
تصنيف:سيريات د آنيمي تلفازي بدات ف 2015
عافية

**لعافية** ؤلا **نّار** هيّا تفاعل زربان ديال تّأكسيد ديال شي ماطيرييل، لي كيتسما فيول. هاد تّفاعل لكيماوي، لي كيتسما حتيراق، كيكون خارجوحراري، يعني كيخرّج لحرارة، شّعا، ؤ نواتج خرة. لعافية كاتكون سخونة حيت كاتّهرّس فيها رّوابط لكيماوية لمضوبلة ضّعيفة ديال تاني لوكسيجين **O<sub>2</sub>** ؤ كاتبان بلاصتها روابط كيماوية قوية ديال جزيئات تاني ؤكسيد لكاربون **CO<sub>2</sub>** ؤ لما **H<sub>2</sub>O** على شكل بوخار، ب لإضافة ل لفرق د طّاقة (418 كيلوجول ل كلا 32 ݣرام د لوكسيجين). طّاقة د رّبط ديال جزيئات لفيول براسو ماكاتلعبش دور كبير ب لموقابيل.

لپارتية لي كاتبان من لعافية كتسمّا لّسان د لعافية، ؤ كاتكوّن من تاني ؤكسيد لكاربون، بوخار د لما، ؤكسيجين، ؤ أزوط. يلا كانت لعافية سخونة بما يكفي، تقدر هاد لخلطة لݣازية تّأيّن ؤ تعطي پلازما. لّون ؤ لقوة ديال لّسان د لعافية كيعتامدو على نّوع د لمادة لي كاتّحرق ؤ منّاش مكوّنة.

لكتيشاف د وسايل سّيطرة على لعافية كانت من أهم لمحطات ف تّاريخ د بنادم. لعافية عندها ستيعمالات كتيرة، بحال ف تّدفية، طّياب، تحياد لعشوب ضّارة ف لفلاحة، ب لإضافة ل تخدامات طقوسية ف لأديان ؤ حتيفالية ؤ ݣنايزية (حريق لكسدة د لميّت ف بعض تّقافات).

## مصادر


تصنيف:شيمي
تصنيف:مقالات فيها مصدر و 3000 بايت
لعلاقات بين لمغريب ؤ ميريكان

**لعلاقات بين لمغريب ؤ ميريكان** كيرجع تاريخهوم ل عام 1777، ف لوقت ديال لحرب تّورية لميريكانية، ملي ولّا سّلطان محمد تّالت بن عبد الله أول عاهل ف لعالم كيعاون دولت لميريكان، لي يلاه بدات كاتبان، ؤ كيعتارف بيها كا جمهورية مستاقلة. لمغريب كيتّعتابر أقدم ؤ أقرب حليف د لميريكان ف شمال إفريقيا. الرئيس لميريكاني جورج بوش الصغير كان ڭال بلي لمغريب أهم حليف ديال لميريكان برا د الناطو.

لعلاقات الديپلوماسية الرسمية بين الجوج بلدان بداو ف 1787، ملي لكونڭريس د لكونفيديرالية سنا تيفاقية السلام و الصداقة لي كانو بداو لمفاوضات ديالها عام قبل. ف 1836، التيفاقية تّسنات مرة خرة بعد مفاوضات جديدة، و باقية مطبّقة تال ليوم، باش تكون أقدم تيفاقية ف التاريخ د ميريكان. أقدم مبنى تابع ل لخارجية لميريكانية موجود ف طانجا، لي هوّا لمفوضية لميريكانية د طانجا، و دابا ولّا متحف كيجيو ليه الزّوار، و هوّا لمعلامة لميريكانية لوحيدة لي جات برّا لميريكان و داخلة ف الليستة د لمعالم التاريخية لوطنية د ميريكان.

لولايات المتاحدة د ميريكان عندها سفارة ف الرباط ف شارع محمد السادس، السويسي، كوض پوسطال 10170، و لمغريب عندو سفارة ف واشينطون ف نمرة 1601، شارع 21، ك.پ. 20009.

## مصادر

تصنيف:لعلاقات بين لمغريب ؤ الولايات المتاحدة د ميريكان
تصنيف:لعلاقات لبينية د لمغريب
تصنيف:لعلاقات لبينية د الولايات المتاحدة د ميريكان
تصنيف:مقالات فيها مصدر و 3000 بايت
إتزي

**إتزي** فرقة د لموسيقا كورية جنوبية تحت شركة تاع دجي واي پي إنترتينمنت تتكون من خمسة تاع لعضوات: ييجي، ليا، ريوجين، تشايريونڭ، يونا. ترسّمات لفرقة ف 12 فبراير 2019 معا أول سينڭل لاحوه إيتز ديفيرينت *IT'z Different*.

## مصادر


تصنيف:تأسيسات د 2019 ف كوريا لجنوبية
سعيد يقطين

**سعيد يقطين** ناقد و باحت مغريبي، تولد ف الدار لبيضا ف 8 ماي 1955. تعرف ب لهتيمامات لبحتية و لأكاديمية ف مجال السرديات تاع لعربية و نحت لمفاهيم و تيتبع لمكونات ديالها فالنصوص لعربية لقديمة و الجديدة. قرا الروض ف كتّاب كاين ف كازا، ومن بعد ف لمدراسة لبتدائية تاع التعليم، وكمل لكوليج و لّيسي و لجامعي فمدينة فاس، و جبض الدكتورا ف جامعة محمد الخامس ف الرباط.

## الوظائف العلمية ليخدم
* دوكتورا د دولة ف لأداب من جامعة محمد لخامس ف الرباط ف لمغريب.
* ؤستاد د التعليم لعالي ف كلية لأداب و لعلوم لإنسانية ف رباط.
* رئيس د دّيپارطومو تاع لعربية و لأداب ديالها ف كلية لأداب و لعلوم لإنسانية.

## مصادر

تصنيف:زيادة 1955
تصنيف:أكاديميين مغاربا
تصنيف:بيوغرافيا د رجال
تصنيف:ناس حيين
تصنيف:ناس قراو ف جاميعة محمد لخاميس
تصنيف:ناس تزادو ف الدار البيضا
تصنيف:ناس د الدار البيضا
تصنيف:شخصيات عندها كتر من تاريخ د الزيادة ف ويكيداطا
شعبان

**شعبان** هو شهر تّامن ف لعام القمري ف التقويم لهجري. تسما هاد الشهر بحال ڭاع شّهورا ف لعصر لي قبل لإسلام و تسمى شعبان حيت تشعّبات فيه لقبايل لعربية و تفرقات ل لحرب حيت فشهر رجب كانت محرمة عليهم. شّهر لي مورا شعبان هوّا رمضان.

## شعبان ف لإسلام
كان نبي محمد تيصوم كثر فشعبان، كيما ڭالت عائشة: «كان الرسول تيصوم حتا تنڭولو ماغاديش يفطر و تيفطر حتا تنڭولو ماغاديش يصوم فماعمرني شفت رسول الله صام شي شهر كامل من غير رمضان و ماشفتش شي شهر كيصوم فيه كتر من شعبان».

## أحدات طراو ف شعبان
* تولد لإمام طناش عند الشيعة ف15 شعبان عام 255 ولا 256 هيجرية
* مات بن حزم الظاهري ف 28 شعبان عام 456 هيجرية
* مات بن كثير ف26 شعبان 774 عام هيجرية
* تفرض صيام تاع رمضان ف لعام التاني من الهجرة
* تحولات القبلة من لبيت لمقدس و ولات فالبيت الحرام

## نوطات

## مزاود
* كونڤيرتيسور مابين التقويمات

## مصادر


تصنيف:شهورا د تقويم لهيجري
مايكروصوفت

**مايكروصوفت** ولاّ **ميكروصوفت** (بلينݣليزية: **Microsoft**) هي شركة عالمية ديال لانفورماتيك تاتصايب اللوجيسييلات و لورديناطوات. مايكروصوفت هي الشركة اللي كاتصايب السيستام ديال ويندووز و لبراوزرات إنتيرنيت إكسپلورر و إدج. مع ݣووݣل، آپل، أمازون و فيسبوك، مايكروصوفت محسوبة من لخمسة د الشركات لعملاقة د لانتيرنيت ف لعالم.

تأسسات مايكروصوفت ف 4 أبريل 1975 من جوج د الصحاب، بيل ݣييتس و پول آلين ف مكتب صغير كان عندهم ف لمدينة د آلبوكيركي ف نيو ميكسيكو ف لميريكان.
## مصادر


تصنيف:شركة ميريكانية
تصنيف:شركة متعددة الجنسيات
بارباريا

[تصغير|400px|خاريطة د [لقرن 17 كان صاوبها لجغرافي لهولاندي يان ياصونيوس كاتبيّن بارباريا]]
**بارباريا** (ب نّݣليزية **Barbary**) ؤلا **سّاحل لبربري** (ب نّݣليزية **Barbary Coast**) هوّا موصطلح كانو كيخدّموه لؤروپيين، سيرتو لأنݣلوفونيين، مابين لّخر د لقرن 15 ؤ لّخر د لقرن 19، باش يشيرو ل لمناطق د شمال إفريقيا لي جات على سّاحل د لبحر شّامي، لي كان تابعة ل لإمبراطورية لعتمانية ب لإضافة ل لمملكة لمغريبية. لموصطلح مشتق من كلمت  لّاتينية لي منها تشتقات  لي كاتعني أمازيغ.

ف لقرن 16 لحكّام ديال بارباريا تبّعو سياسة ديال لجهاد لبحري لي ب نّݣليزية تسمات  (لقرصنة لبربرية) كا مصدر د دّخل لقتيصادي، ؤ لي فيها كانو كيشدّو لباطوات لؤروپية ؤ كياخدو سّلعة ؤ رّكاب ؤ طّاقم لي فيها، لي كيولّيو عادتن عبيد ؤ ماكيطلقوهوم غير موقابيل فدية. هاد نّشاط د لقرصنة عندو ؤصول قديمة من فترة د قبل لميلاد، ولاكين مورما طاحت لقسطنيطنية ف يد لعتمانيين، ؤ تطردو لموريسكيين من سپانيا، تزاد هاد نّشاط بشكل كبير ؤ ولّا حرفة عند لقراصنة د بارباريا، سيرتو ف مدون بحال لجزائر ؤ سلا.

لموصطلح ديال بارباريا خاصنا نميزوه على موصطلحات بحال ليبيا لقديمة، شمال إفريقيا، لمغرب لكبير ؤلا لمغرب لعربي، ؤ تامازغا، لي وخا كيشيرو ل نفس لمنطقة تقريبا، كانو ؤلا باقين مستعملين ف سياقات تاريخية ؤ جيوسياسية ؤ إيديولوجية مختالفة.

## مصادر

## شوف تا
* أمازيغي مستعرب

تصنيف:تاريخ د شمال إفريقيا
تصنيف:تاريخ د لمغريب
تصنيف:تاريخ د جزاير
تصنيف:تاريخ د تونس
تصنيف:تاريخ د ليبيا
تصنيف:مقالات فيها مصدر و 3000 بايت
تصنيف:شمال إفريقيا
تصنيف:الساحل لبربري
تصنيف:تاريخ د لأمازيغ
پاراپسيكولوجيا

[تصغير|تّصاور لي كيدّاعيو بلي كيصّورو [خيال (پاراپسيكولوجيا)|خيال كانو منتاشرين ف لقرن 19]]
**لپاراپسيكولوجيا** ولا **علم نّفس لموراوي** ولا **علم نّفس لموازي** هو مجال كيدرس ضواهر روحانية لي، على حساب نّاس لي كيأمنو ب هاد لمجال، كاتجاوز لإدراك لعادي د بنادم، بحال التخاطر، و لستيبصار، تّحريك لعقلي ؤلا تيليكينيسيس، ؤ لپسيكوميتري ؤلا لقياس د نّفس و أي حاجة تاع لخوارق، بحال تجربة لقرب من لموت. هاد لمجال ماكيتّعتابرش صيونص ب لمعنى لحقيقي ؤ أغلبية د لعولاما كيشوفوه صيونص د بلعاني، حيت بعد كتر من قرن من لأبحات د لپاراپسيكولوجيا، فشلو تّجارب باش يتبتو لوجود ديال ضواهر روحانية كيما كاتّوصف ف هاد لمجال.

لأبحات د لپاراپسيكولوجيا قليل فاش كيبانو ف جّورنالات د صّيونص، ؤ كيتنشرو عادتن ف جورنالات خاصة نّتيشار ديالها محدود.

## مصادر

تصنيف:پسيكولوجيا
تصنيف:لخوارق
تصنيف:صيونص د بلعاني
تصنيف:مقالات فيها مصدر و 3000 بايت
تصنيف:پاراسيكولوجي
لفتح لإسلامي د شمال إفريقيا

**لفتح لإسلامي د شمال إفريقيا**، هو مجموعة ديال لمعارك من عهد لخلافة الراشدة ؤ لخلافة لأموية ضد لمناطق لي حاكماها لإمبراطورية لبيزنطية ف شمال إفريقيا ب لإضافة ل ممالك أمازيغية مستاقلة، بحال مملكة ألطاڤا. تقريبا 66 عام وهما مدابزين حتى دخلو لمسلمين بشكل كامل ل شمال إفريقيا.

## لمصادر ديال لأحدات
أقدم روايات عربية على لفتح د شمال إفريقيا هوما دياول بن عبد الحكم، البلاذري، و خليفة بن خياط، لي كاملين تكتبو ف لقرن 9، علاين 200 عام مور لفترة د لفتوحات. هاد الروايات ماكيدخلوش ف التفاصيل. أكتر واحد فيهم كيعطي معلومات على شنو طرا، هوّ "فتوح مصر وأخبارها" ديال التوارخي لمصري بن عبد الحكم، لي كيعاود فيه على التاريخ د مصر، و شوية على أفريقية (تونس) و باقي شمال إفريقيا (لمغرب لكبير). روبرت برونشڤيڭ عتابر بلي هاد لكتاب ب لأساس كيركّز على تلقين لفقه لمالكي، و مايمكنش نعتابروه مصدر تاريخي موتوق.

من لبدية د لقرن 12، عدد ديال الدارسين ف مدينة لقيروان بداو كيبنيو رواية جديدة ديالت لفتوحات. هاد الرواية كمّلها بن الرقيق لقيرواني، و من بعد نسخوها و شي مرات زادو عليها كتّاب خرين، حتى وصلات ل عند دارسين معروفين بحال بن عذاري لمراكشي، بن خلدون، و شهاب الدين النويري ف لقرن 14.

## مصادر


تصنيف:تاريخ د شمال إفريقيا
تصنيف:تاريخ د لمغريب
تصنيف:تاريخ د جزاير
تصنيف:تاريخ د تونس
تصنيف:تاريخ د ليبيا
تصنيف:مقالات مافيهاش مصدر و فايتة 3000 بايت
تصنيف:لفتوحات لإسلامية اللولة
مملكة ألطاڤا

تصغير|خريطة كاتبين لممالك لأمازيغية لي تّبنات على أنقاض مملكة لمور ؤ رّومان
**مملكة ألطاڤا** هيّا مملكة أمازيغية مستاقلة كانت لعاصمة ديالها ف مدينة ألطاڤا، لي لأتار ديالها دابا حدا تلمسان ف شمال غرب دزاير. مملكة ألطاڤا، بحال بزاف د لممالك لأمازيغية صّغيرة ديال لعصر لقديم لّخر، تشكلات من لبقايا ديال مملكة لمور ؤ رّومان لي طاحت تحت لهجومات لبيزانطيين ف عام 578. ف لعهد ديال لماليك لأمازيغي أكسيل (لمعروف ب *كسيلة*)، يقدر يكون تيريطوار ديالها كان واصل حتال وليلي ف لمغريب. هاد لمملكة بقات حتال لبدية د لقرن 8 ميلادي فاش قضاو عليها لأمويين.

## مصادر

تصنيف:تاريخ د شمال إفريقيا
تصنيف:تاريخ د جزاير
تصنيف:تاريخ د لمغريب
محمد التكرور السباعي

**محمد التكرور السباعي لحسني لمراكشي** هو عالم، فقيه، لغوي، مؤرخ مغريبي معروف، عاصر السلطان المولى عبد الرحمن و محمد الرابع و لحسن اللول و مولاي عبد العزيز و مولاي عبد الحفيظ و مولاي يوسف، عندو 300 مخطوطة ف مجالات مختالفين، و عندو بزاف ديال لمؤلفات دينية و تاريخية و لغوية.

## مصادر

تصنيف:زيادة 1829
تصنيف:وفيات 1914
تصنيف:تاريخ د لمغريب
تصنيف:ناس توفاو ف مراكش
پلومبي

تصغير|پلومبي خدّام
**لپلومبي** هوّا حرايفي لخدمة ديالو **تاپلومبيت** لي هيّا حرفة كاتخصّص ف لانصطالاج ؤ لإصلاح د لقنالات د لما ف لمباني، دياول لما د شّريب، ؤ دياول بوخرارب، ؤ لأجهيزا لي متعلّقة بيهوم.

تّاريخ ديال تاپلومبيت كيرجع ل زمانات قديمة، ملي بنادم ختارع لأنضيما د صّرف صّحي، بحال ف لإمبراطورية رّومانية، ؤ كلمت "پلومبي" براسها كاترجع ل لّاتينية من  لي كاتعني لدون.

## مصادر


تصنيف:حرفة
دروڭري

[تصغير|دروڭري ف [ستراسبورݣ|سطراسبورڭ ف فرانسا]]
**دّروڭري** هو حانوت كاتباع فيه منتوجات د لعناية الشخصية (طواليط، النضافة، ماكياج) و صيانة دّار (تنضيف دّار و لإصلاح د دّوزان لي فيها).

دّروڭري كايبيع أيضاً لهدايا، و لأجهزة، و لأدوات، و لمواد لي يقدر بنادم يصاوب بيها حوايج رّاسو و بعض لمنتوجات د لماكلة (لحلويات و أتاي). أخيرًا، يقدرو بعض دّروڭريات يبيعو لمنتوجات لحيوانية ؤ جّاج ؤ لخشب و ؤ دّوزان د إصلاح سّيستيم د تّريسينتي ؤ للپلومباج ؤ تركيب سّراجم ؤ غيرهوم.

## مصادر


تصنيف:بيع ؤ شرا
بن لمؤقت لمراكشي

**محمد بن محمد بن عبد الله بن مبارك لمسفيوي لمراكشي** لي معروف ب **بن لمؤقت**، تولد ف 1894 ف مراكش وتوفا بيها ف 1949 وتدفن ف مقبرة باب أغمات. هو عالم ؤ مؤرخ موسوعي مغريبي كبير ومعروف بلي من لمؤرخين لي كتبو مزيان على لمغريب ف لقرون تسعطاش ؤ لعشرين، وعندو مساهمات ؤ مؤلفات دينية كتيرة وحتا ف لأدب ؤ تّصوف ؤ لأوقاف ؤ تّوقيت ؤ بزاف ديال لعولوم. وكيتعتابر من لمؤرخين ؤ لعولاما لكبار ف لمغريب. كتب تقريبان تسعين مؤلف.

## كتوباتو
* *الرحلة المراكشية أو مرآة المساوئ الوقتية*
* *الرحلة الأخروية أو المقالة الباهرة في كشف الغطاء عن أسرار الآخرة*
* *الرحلة الحجازية: تنوير الأذهان في ذكر بعض البعض من مفاخر مولانا السلطان*
* *أصحاب السفينة أو القرن الرابع عشر*
* *العناية الربانية في التعريف بشيوخنا من هذه الحضرة المراكشية*
* *المعرب عن مشاهير مدن المغرب*
* *نزهة الملوك في ترجمة مشاهير الملوك*
* *السعادة الأبدية*
* *الكشف و البيان عن حال أهل الزمان*
* *إرشاد أهل السعادة لسلوك نهج كمل السادة*

## مصادر

تصنيف:زيادة 1894
تصنيف:وفيات 1949
تصنيف:توارخي مغريبي
تصنيف:ناس تزادو ف مراكش
تصنيف:ناس توفاو ف مراكش
تصنيف:شخصيات عندها كتر من تاريخ د الزيادة ف ويكيداطا
جينديبو

**جينديبو** هوّا ماليك عربي ديال مملكة قيدار لي كان شارك ف معراكة قرقار ف تحالف ديال 12 مملكة ضد لإمبراطورية لأشورية جّديدة ف 853 قبل لميلاد. جينديبو هوّا أول شخص معروف ف تّاريخ كيتّوصف ب "لعربي"، ؤ نّصبة د كورخ لأشورية لي تّدكر فيها هيّا أقدم وتيقة كاتستعمل كلمة "عرب" كا مجموعة بشرية مستاقلة.

جينديبو غالبا كان من شمال لݣزيرة لعربية، ؤ يقدر يكون شارك ف معراكة قرقار باش يدافع على مصالحو ضد نتيصار محتامل ديال لإمبراطور لأشوري شالمانيسر تّالت، سيرتو تّهديد لي يقدر يشكّلو ل طّرقان د لقوافل تّيجارية. على حساب نّصبة لأشورية لي كاتوصف لمعراكة، جينديبو شارك فيها ب 1000 جمل.

من بين لحولافا ديالو ف لمعراكة كاين لماليك لأرامي بن هاداد تّاني، ؤ لماليك ليهودي أهاب. من غير هادشي، مامعروف والو على جينديبو ؤ على لعرب ف زمانو.

## مصادر

تصنيف:لعرب لقدام
صيونص د بلعاني

**صّيونص د بلعاني** (ب نّڭليزية **Pseudoscience**) هيّا مجموعة د لأفكار، لموعتقدات، ؤ لمومارسات لي كاتدّاعي بلي عندها ساس علمي ؤ واقعي، ولاكينها مامتناسقاش معا لمنهاجية لعلمية. صّيونص د بلعاني كيكون فيها عادتن كلام متناقض، زايد فيه فيخرات، ؤلا ماقابلش ل تّكديب، ب لإضافة ل عتيمادها على نّحياز تّأكيدي بلاصت ماتحاول تتبت لخطأ ؤلا صّحة د شي معلومة بشكل منهاجي. ماكاتميّزش ب نّفيتاح على لمراجعة د لحرايفيا د ضّومين، ؤ ماعندهاش منهاج واضح ف لمصاوبة د لفرضيات، معا ستيمرارية ف قبول فرضيات لي ديجا تبت بلي غالطة.

تّمييز مابين شنو لي صيونص ؤ شنو لي صيونص د بلعاني عندو توابيع علمية، فلسافية، ؤ سياسية.

## أراء
لفلكي كارل سيݣان كيعتابر بلي لإيمان ب صّيونص د بلعاني هوّا "لغلطة ديال نّيضام تّعليمي لي ماكيقرّيش لمنهاجية د تّفكير". لعالم د لبيولوجيا ريتشارد داوكنز كيعتابر بلي "سّداجة لي كيستاغلوها لمونجّيمين ؤ لأدعياء لإنجيليين ؤ لموشعودين ب شلا نواع تقدر تكون عادية ؤ صحية عند درّي صغير، ولاكينها ماشي صحية ؤ مامقبولاش عند بنادم راشد".

## مصادر


تصنيف:موانع ديال التفكير النقدي
تصنيف:تقوليب
فريد الأنصاري

**فريد الأنصاري،** (تولد ف عام 1960 ف إقليم الراشيدية، لمغريب، توفى ف 5 نونبر 2009 ف تركيا). هو فقيه ؤ عالم دين ؤ أديب، شد الدكتورا ف الدراسات لإسلامية تخصص أصول الفقه، خدم رئيس الدراسات لإسلامية ف كلية الأداب، جامعة مولاي سماعيل ف مكناس، و أستاذ لأصول لفقه ؤ مقاصد الشريعة ف نفس الجامعة. خدم عضو ف المجلس العلمي لأعلى ف المغرب ؤ رئيس لمجلس لعلمي د مدينة مكناس، توفى بعد صراع مع لمرض بزاف ديال السنوات، ف مدينة إسطنبول التركية، و خداو لجثمان ديالو ل مدينة مكناس لي غادي يتدفن فيها ف مقبرة الزيتون.

## مصادر

تصنيف:زيادة 1960
تصنيف:وفيات 2009
تصنيف:شخصيات دينية مغريبية
تصنيف:ناس تزادو ف إقليم الراشيدية
تصنيف:ناس توفاو ف إسطنبول
لفتح لإسلامي للأندلوس

**لفتح لإسلامي د لأندلس** ولا **لغزو لإسلامي د لأندلس** وفشي مراجع تّاريخية **لفتح لعربي د لأندلس** (ب لأمازيغية **ⴰⵔⵎⴰⵙI ⵉⵏⵙⵍⵎⵏ ⵉ ⴰⵍⴰⵏⴷⴰⵍⵓⵙ**، ب لاتينية **Capta Islamica della Hispania**)، رسميًا لفتح لأسلامي ل سبليون. كانت حملة عسكارية بدات عام 711م لموافق ل 92هـ بقيادة لمسلمين تحت راية د لأمويين ضد مملكة لڭوط لغربيين لمسيحية ف سبانيا، لي كانت حاكمة شبه لجزيرة لإيبيرية لي معروفة عند لمسلمين بـ "لأندلس" بجيش فيه بزاف ديال لأمازيغ. بقيادة طارق بن زياد لي نزل عام 711 ف جنوب سبانيا لي سميتها دابا جبل طارق، ومشا طلع ل شمال ؤ غلب ملك لڭوط رودريك ف لبلاصة لي غادي تسمى معركة وادي لكة ولي ستامرت حتال 726م لموافق 107هـ. لمسلمين غادي يسيطرو على بزاف ديال لمناطق لي حداهم بحال لبرطقيز، سبليون، جنوب فرانسا لي كنعرفوها دابا.

## مصادر


تصنيف:التاريخ د صبانيا
تصنيف:لفتوحات لإسلامية اللولة
لفتوحات لإسلامية اللولة

**لفتوحات لإسلامية لّولة**، لي معروفة تا ب **لفوتوحات لعربية** هيّا سلسلة د لمطايفات لعسكارية لي بدات ف لقرن 7 لميلادي، فاش محمد ؤ لأتباع ديالو د لمسلمين قدرو يوحّدو لجزيرة لعربية. هاد لپروصي ستامر تحت لخلافة رّاشدة ؤ لخلافة لأموية ؤ عطا إمبراطورية شادة من وسط ؤ جنوب أسيا، تال إيبيريا.

## مصادر


تصنيف:تاريخ د شمال إفريقيا
تصنيف:تاريخ د شرق لأوسط
تصنيف:لإسلام
تصنيف:لعرب
تصنيف:تاريخ د لميديطيراني
تصنيف:لقرن 7 ف إيران
تصنيف:لقرن 8 ف إيران
وينڭ شون

**وينڭ شون** هو فن د لمدابزة شينوي، لأصل ديالو من لجنوب د شينوا، لانطريما ديالو تاعت دّبزة لمتلاحمة، من بينها تقنيات ليد لخاوية و سّلاحات. وهو من أساليب لكونڭ فو تاع مدرسة لجنوب. تيتعتابر قوي مقارنة معا لأساليب لخرين، و تا تّعلام ديالو ساهل و ممكن ل كلشي. تشهر منين تعرض فيلم ييپ مان، و نتاشر ف ڭاع لعالم و باقي بزاف د لمعلمين لمشهورين ديالو حيين.

## مصادر


تصنيف:فنون د لمقاتلة
عبدالله بن سليمان

**أبو عبدالله محمد بن سليمان** لي معروف ب **عبدالله بن سليمان** هو زعيم أمازيغي مصمودي أصلو من لقبيلة د مسقعلة ف تينمل، ف لأطلس لكبير لمغريبي. كان عضو ف لمجليس د لعشرة، لي هو لمجليس لكبير ف لحركة لموحدية، بحال خوه يوسف بن سليمان.

## مصادر

تصنيف:تاريخ د لمغريب
عبد الله بن ساسي السباعي

**عبد الله بن ساسي السباعي** هو مقاوم و فقيه مغريبي عربي، عاش ف القرن سطاش. تشهر فاش جاهد ضد التوغل د لبرطقيز ف سوس و بالخصوص ف مدينة أݣرض القريبة من أݣادير.

كيتعتابر واحد من الأعلام الدينية والسياسية لي واجهت الإحتلال الإيبيري، و كان عندو دور بارز ف تقوية الشرعية ديال السعديين ف بدايات الدولة ديالهم.

## حياتو
### النشأة و الخلفية
تزاد عبد الله بن ساسي السباعي وسط عائلة سباعية مشهورة ب العلم و التصوف. آل بن ساسي كانو معروفين ف سوس ب الإنتساب ديالهم للعروبة و الفقه، و هادي عطاتهم واحد المكانة دينية و إجتماعية قوية. من الصغر، تشبع عبد الله ب القرآن و العلوم الشرعية، و من بعد ولى فقيه و شيخ قبلي عندو كلمة مسموعة وسط قبائل المنطقة.

### الجهاد ضد البرتغال
ف بداية القرن 16، البرتغال بغاو يتوغلو بزاف ف السواحل المغربية، و بناو حصون ف بلايص بحال مازاڭان (الجديدة)، آسفي، أݣادير، و أصيلة. عبد الله بن ساسي كان من أبرز لي قادو المقاومة الشعبية ضد هاد التوسع. أشهر المعارك ديالو وقعات ف أݣرض، فين تزعم القبائل السوسية باش يواجه القوات البرتغالية، و ستعمل الخطابة الدينية و التأطير الروحي باش يجمع الناس على راية الجهاد. المقاومة ديالو ما كانتش فردية، ولكن كانت منسقة و عندها بعد ديني و سياسي.

### العلاقة مع السعديين
ف نفس المرحلة التاريخية، بانو السعديين ف سوس كـ حركة جهادية عندها نفس الهدف: محاربة البرتغال و توحيد المغرب. عبد الله بن ساسي السباعي لقا ف راسو حليف طبيعي ليهم، حيث جمعو بين الشرعية الدينية و الشرعية القتالية. السعديين ستافدو من المكانة العلمية و الروحية ديال بن ساسي. هو ب دورو لقا ف الدعم العسكري ديال السعديين سند قوي باش يقوي المقاومة ديالو. هاد التحالف ساهم ف بروز دولة السعديين كـ قوة مركزية، و قدر المغرب من بعد يسترجع بزاف ديال السواحل لي كانو محتلين.

## الإرث و التأثير
بقات سمية عبد الله بن ساسي السباعي حاضرة ف الذاكرة التاريخية ديال سوس و المغرب عامة. الأضرحة ديال آل بن ساسي اليوم كتشهد على المكانة الدينية لي كانو عندهم. المصادر المغربية كتعتابر بن ساسي من الرواد الأوائل ديال المقاومة الشعبية المنظمة ضد الإستعمار الأوروپي. الأثر ديالو ما كانش غير عسكاري، ولكن حتى روحي و فكري، حيث كان كيربط ديما بين الدين و الجهاد، و بين العلم و الحرية.

## الطريقة السباعية
العائلة السباعية، لي منها عبد الله بن ساسي، تعرفات حتى ب تأسيس الطريقة السباعية، وحدة من الطرق الصوفية المغربية لي لعبات دور كبير ف نشر العلم الشرعي و التصوف، و زادت فعّلات روح الجهاد ضد البرتغال. الطريقة هادي ولات من بعد واحد من المراكز الدينية المهمة ف سوس و الصحرا، و ربطات بين الروحانية و المقاومة الوطنية.

## شوف حتى
* السعديين
* سوس

## مصادر

تصنيف:تاريخ د لمغريب
تصنيف:وفيات 1554
تصنيف:ناس توفاو ف مراكش
مونية لمكيمل

**مونية لمكيمل**، تولدات ف 1988 ف بنسليمان، هي مومتيلة مغريبية د لمسرح ؤ تلفازة.

تعرف عليها لجمهور ف 2020 مورما خدمات معا حسن لفد ف لمسلسل *طوندونس*.

## حياتها
بدات لمكيمل لكاريير ديالها ف لمسرح، ؤ دخلات معا لفرقة *لبساط*، لي شاركات معاها ف 2005 ف لميهرجان د مسرح شّباب لي نضماتو ويزارة شباب ؤ رياضة ؤ ربحات فيه جايزة أحسن تشخيص نسوي.

ف 2014، بدات كاتخدم لمكيمل ؤستادة د لمسرح ف مدارس د مدينتها.

ف 2017، ربحات مونية جايزة د أحسن مومتيلة ف لميهرجان د مسرح شّباب ف لكويت ب لمسراحية *سوالف لݣمرة*.

مونية مجوجة ب لمومتيل عادل نعمان، ؤ عندهوم جوج دراري.

## لخدمة ديالها

## مصادر

تصنيف:زيادة 1988
تصنيف:مومتيلات د تلفازة مغريبيات
تصنيف:مومتيلة مسراحية مغريبية
تصنيف:ناس حيين
تصنيف:بيوغرافيا د نسا
تصنيف:زريعة شخصيات د لمغريب
تصنيف:مقالات فيها مصدر و 3000 بايت
تصنيف:ناس تزادو ف بنسليمان
إينڭلوود

**إينڭلوود** هي مدينة كاينة ف مقاطعة لوس أنجلوس، ف ولاية كاليفورنيا فميريكان. وصل عدد سكان دياولها 107,762 نسمة ف2020 على حساب مكتب تعداد ميريكان.

## مصادر


تصنيف:مدون د الولايات المتاحدة د ميريكان
رئيس لوزارا

تصغير|لبلدان لي عندها رئيس لوزارا ب زّرق، لي كان عندها ؤ مابقاش ب لڭرونة، لي ماعندهومش ب رّمادي
**رئيس لوزارا** ؤلا **لوزير لّول** هوّا شخص لي كيرأس لحوكومة ف شي بلاد، لي كاتكوّن من مجموعة د لوزارا، لي كيكون كلا واحد فيهوم مكلّف ب مهمة ؤلا مهام ف إطار لمؤسسات د دّولة. هاد لمنصب كاتكون عندو سلطة د بصّح ف نيضام برلماني ؤلا نص برلماني. ب لموقابيل ف أنضيما خرة، بحال نّيضام رياسي، نّيضام نّص رياسي، ؤلا نّيضام لملكي، كيكون إما رئيس لوزارا ماعندوش صلاحيات كاملة (صّلاحيات لوخرة كاتكون عند رّايس ؤلا لماليك)، ؤلا ماكيكونش هاد لمنصب ڭاع، ؤ كيلعب دّور ديالو رّايس ؤلا لماليك براسهوم.

ف لعادة، باش ياخد رئيس لوزارا لمنصب ديالو، ؤلا باش يبقا محافض عليه، خاص تكون عندو لأغلبية ف لبرلمان (أولا علّاقل شّومبرة سّفلية د لبرلمان)، سوا نيشان من لحيزب ديالو، ؤلا ب خلق تحالفات معا أحزاب خرة.

وخا هاد لمنصب عندو ؤصول تاريخية قديمة، ب شّكل لعصري ديالو بان أول مرة ف فرانسا فاش لكاردينال أرمان جون دو ريشليو تعيّن رئيس لوزارا  ف 1624. ف نّڭليز زاد تطور هاد لمنصب فاش مابقاش لماليك كيحضر ل جتيماعات لوزارا باش يترأسها، ؤ ولّات هادي من لمهام ديال رئيس لوزارا.

## مصادر


تصنيف:سياسة
تصنيف:مناصب د السلطة
تصنيف:تيتر
تصنيف:مقالات فيها مصدر و علاين 3000 بايت
خديجة طنانة

**خديجة طنانة** (مزيودة ف 1945 ف تطوان) زوّاقة، رسامة، ؤ كاتيبة مسراحية مغريبية. كانت ؤستادة جاميعية، ؤ هيّا ناشطة حقوقية فيمينيست. كانت ترشحات ل منصب سياسي محلي ف فاس، فين خدمات كا موساعيدة د لعمدة د لمدينة، مكلّفة ب شّؤون تّقافية، من 1983 تال 1992. ف 1993 قررات تعتازل سّياسة.

تعلّمات ل رّسيم بشكل عيصامي ؤ قدّمات أول معريض شخصي ديالها ف نفس لعام.

لأعمال لفنية ديالها كاتّناول مواضيع فيمينيستية عندها علاقة ب لمرا ؤ لقضايا ديالها، ؤ طيمات خرين بحال لهيجرة سّرية، لينتيفاضة لفلسطينية، ؤ لموت.

## حياتها
خديجة طنانة كاتنحادر من فاميلة أندلوسية لي جات معا علي لمنضاري ؤ ستقارات ف تطوان ف لقرن 15. دوّزات طرف من طّفولة ديالها ف دار جّدها لي كان قاضي، ف لفترة د لحماية صبليونية على لمغريب. بّاها محمد طنانة كان ف لحاراكة د لمقاومة. خدات باك د صّيونص، ؤ موراها قرات لعولوم سّياسية ف لجاميعة. مشات من بعد ل فرانسا باش تقرا ف صّوربون.

قرّات لعولوم سّياسية ف جاميعة محمد بن عبد الله د فاس تال 2005.

## ستيل فني
سّتيل د خديجة طنانة كينتامي ل لمدارسة تّعبيرية. كاتخدّم بزاف د لمواد ف لأعمال ديالها بحال تّراب، لوراق، لخشب، تّوب ؤ لقهوة. سّوپور لي كاتخدّم ف لوحاتها مصاوب من لكارطون، لوراق، لخشب، تّوب ؤ مواد خرة.
## أعمال
### منشورات
* تيز: 
* تازواقت: 
* مسرح: 

### معارض
* أكتوبر 2004: "الجسد.. في عطره وفنائه" - رّباط 
* 2014: بينالي د لفن لإفريقي لموعاصير "داك أرت" ف كازا (نسخة 11)
* 2016: بينالي د لفن لإفريقي لموعاصير "داك أرت" (نسخة 12)
* 2019: بينالي د رّباط، ف متحف محمد سادس ّد لفن لموعاصير (نسخة 1)

## مصادر

تصنيف:رسامة مغريبية
تصنيف:أكاديميين مغاربا
تصنيف:كاتيبة مسراحية مغريبية
تصنيف:زيادة 1945
تصنيف:مقالات فيها مصدر و 3000 بايت
تصنيف:ناس تزادو ف تطوان
بروس لي

**بروس لي** (بلينڭليزية: **Bruce Lee**، 27 نونبر 1940 - 20 يوليوز 1973) لملقّب ب **تّنين صّغير** هو مومتيل ميريكاني ديال فنون لمدابزة شينوية. كان موعليم تالفنون د لمقاتلة.

## مصادر


تصنيف:مومتيل ميريكاني
تصنيف:زيادة 1940
تصنيف:وفيات 1973
إلهام قروي

**إلهام قروي** موغنية و مومتيلة مغريبية تولدات ف فاس و عاشت فيها طفولة ديالتها. من بعد سكنات ف دار البيضا، لي كملات فيها قرايتها و خدات لباك. و مشات ل فرانسا باش تكمل لقراية ديالها فلهندسة تاع دّيكور، و ف نفس لوقت ما تخلاتش على لموهبة ديالها ف لغنا.

## أعمال
### أغاني
* مافيك خير
* 2017: نسى رقمي
* بوس
* 2020: ݣولولو (معا لفنانة دينا)
* 2020: سْمَع
* 2021: زين

### أفلام
* ربيبي مليونير
* مول الهوندا

## مصادر

تصنيف:مومتيلات د لأفلام مغريبيات
تصنيف:مغنية مغريبية
تصنيف:ناس تزادو ف فاس
تصنيف:مقالات فيها مصدر و علاين 3000 بايت
بيكي دجي

**ريبيكا ماري ݣوميز** لمعروفة بسمية **بيكي دجي** (تولدات ف 2 مارس 1997 ف إينݣلوود ف كاليفورنيا) مغنية پوپ ؤ مومتيلة ميريكانية. فاميلتها أصلها من لمكسيك.

## مصادر


تصنيف:موغنية ميريكانية
تصنيف:زيادة 1997
تصنيف:ناس تزادو ف إينڭلوود
تصنيف:ناس حيين
تصنيف:ناس د إينڭلوود
حسن ميكيات

**حسن ميكيات** (تولد نهار 3 يناير 1963 ف الرباط) هو ممتل د لمسرح و التيليڤيزيون مغريبي. تعرف ف بزاف د لمسلسلات شارك فيها بحال *عائلة السي مربوح* و *رمانة وبرطال*، اللي درا فيه الدور د برطال.

## مصادر

تصنيف:زيادة 1963
تصنيف:مومتيلين د لأفلام مغاربا
تصنيف:مومتيل مسراحي مغريبي
تصنيف:مومتيلين د تلفازة مغاربا
تصنيف:ناس تزادو ف الرباط
ماطيماتيسيان

[تصغير|[إيميلي نويطر، ماطيماتيسيانة ألمانية لي ساهمات بزاف ف لجبر لمتجرّد]]
**لماطيماتيسيان** ؤلا **لعالم د لماط** هوّا شخص كيخدّم لمعرفة لواسعة ديالو ف لماط ف لخدمة ديالو، عادتن باش يحل مسايل رياضياتية (ديال لماط). لماطيماتيسيان كيهتم ب مفاهيم بحال نّماري، لأعداد، شّكال تّسطارية (ؤلا لهندسية)، لقلدات، دّاطا، لموضيلات، لمكان، ؤ غيرهوم.

## تاريخ

واحد من أقدم لعولاما د لماط لمعروفين ف تّاريخ هوّا ليوناني طاليس لميلي لي عاش ف لقرن 7 ؤ لقرن 6 قبل لميلاد. كاين لي كيعتابر طاليس أول ماطيماتيسيان ب لمعنى لحقيقي، ؤ أول واحد دار كتيشاف رياضياتي، حيت كيتّنسب ليه أول تخدام ديال لمنهج سّتينباطي باش يستنتج طيوريم د طاليس.

تاريخياً، أقدم نص معروف فيه نتايج رياضياتية هوّا بوضايانا سوترا ف لهند من جوايه 900 قبل لميلاد، لي هوّا مجموعة د نّصوص دّينية مكتوبة ب سّنسكريتية، فيها بعض لمسايل د لماط، بحال تقريب د لقيمة د لجدر د جوج.

## مصادر


تصنيف:لماط
نضرية د لأعداد

[تصغير|ل[ببوشية د ؤلام، لي كاتمتّل تّوزيع ديال لأعداد لّولية]]
**طّيوري** ؤلا **نّضرية د لأعداد** ؤلا **نّضرية د لحساب** هيّا طيوري ف لماط صّافي لي كاتهتم ب دراسة لأعداد ؤ دّوال لحسابية (دوال لي لقيمة ديالهوم كاتكون عاداد صحيح). من بين لمسايل لي كيدرسوها لعولاما ف هاد لمجال، كاين لأعداد لأولية ؤ لخاصيات ديالها، ؤ لأعداد لي مركّبة من لأعداد صّحيحة بحال لأعداد لكسرية، ؤلا لي كاتعمّم لمفهوم د لأعداد صّحيحة بحال لأعداد صّحيحة لجبرية.

لماطيماتيسيان لألماني كارل فريديريش ڭاوص كان ڭال عليها:

لماط هوّا لماليك د لعولوم، ؤ طّيوري د لأعداد هيّا لماليكة د لماط


## مصادر


تصنيف:مجالات د لماط
إليسا

**إليسار زكريا خوري** أولا **إليسا** هي مغنية و ممتلة لبنانية.

## مصادر


تصنيف:زيادة 1972
تصنيف:موغنية لبنانية
تصنيف:ناس حيين
تصنيف:زيادة 1971
نانسي عجرم

**نانسي نبيل عجرم** أولا **نانسي عجرم** هي مغنية و ممتلة لبنانية.
## مصادر

## شوف تا
* نجوى كرم


تصنيف:زيادة 1983
تصنيف:موغنية لبنانية
تصنيف:ناس حيين
ماجد المهندس

**ماجد عبد الأمير عذير العتابي** أولا **ماجد المهندس** هو مغني و ممتل عراقي و سعودي.

## مصادر

تصنيف:زيادة 1971
تصنيف:موغني عراقي
تصنيف:موغني سعودي
تصنيف:ناس تزادو ف بغداد
تصنيف:ناس حيين
أسيل عمران

**أسيل عمران** (مزيودة ف 1989) هي مغنية و ممتلة سعودية كتعيش ف لإمارات.

## مصادر

تصنيف:زيادة 1989
تصنيف:موغنية سعودية
تصنيف:ناس حيين